PMIndiaData/PMIndiaSum huggingface dataset:
পি.এম.না লালা লাজপত রায়বু মহাক্কী জয়ন্তিদা ইকাইখুম্নবা উৎখ্রে

প্রধান মন্ত্রী, শ্রী নরেন্দ্র মোদীনা লালা রাজপত রায়বু মহাক্কী জয়ন্তিদা ইকাইখুম্নবা উৎখ্রে। ত্বীত অমদা, প্রধান মন্ত্রীনা হায়খি; “পঞ্জাব কেসরী লালা লাজপত রায়বু মহাক্কী জয়ন্তিদা নোলুক্না ইকাইখুম্নবা উৎচরি।নিংতম্বা তানবগী খোংজংদা মহাক্কী মথৌনা-মরিংজেল, মহাক্না মায়োক্নখিবা অমসুং মহাক্কী কৎথোকপগী ৱারী অদু লৈবাক মীয়ামনা মতম চুপ্পা নিংশিংদুনা লৈহৌরগনি।”
মন্ত্রীমন্দলনা গুজরাতকী বদোদরাদা শেমগৎলিবা নেস্নেল রেল এন্দ ত্রান্সপোর্ত ইন্সতিত্যুৎ (দীম য়ুনিবর্সিতী ওইগদৌরিবা)কীদমক ভাইস চান্সেলরগী পোস্ত থম্বদা অয়াবা পীখ্রে।

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারতকী অহানবা রেল অমসুং ত্রান্সপোর্তেসন য়ুনিবর্সিতী, নেস্নেল রেল এন্দ ত্রান্সপোর্ত ইন্সতিত্যুৎ (এন.আর.তি.আই.)গীদমক ভাইস চান্সেলরগী পোস্ত থম্বদা অয়াবা পীখ্রে। ভাইস চান্সেলর অসিনা ইন্সতিত্যুসন অসিগী প্রিন্সিপাল এক্সিক্যুতিব ওফিসার ওইগনি অমদি ইন্সতিত্যুসনগী ৱাফমশিং য়েংশিনবা অমসুং কন্ত্রোল তৌগনি অমসুং দীম য়ুনিবর্সিতী ওইগদৌরিবা ইন্সতিত্যুৎ অসিগী ওথোরিতী পুম্নমক্কী ৱারেপশিং ইমপ্লিমেন্ত তৌবদা মরুওইবা থৌদাং লৌগনি। এন.আর.তি.আই.না রাজ্য ২০দগী মহৈরোই ১০৩গী অহানবা বেৎচকীদমক ২০১৮গী সেপ্তেম্বর ৫দগী ক্লাস হৌখ্রবা মপুংফাবা রেসিদেন্সিয়েল অন্দরগ্রেজুয়েৎ কোর্স অনি- বি.এস.সি ইন ত্রান্সপোর্তেসন তেক্নোলোজী অমসুং দি.বি.এ. ইন ত্রান্সপোর্তেসন মেনেজমেন্তদা থোং হাংদুনা থম্লি। এন.আর.তি.আই.না জোইন্ত রিসর্স অমদি ফেকল্তি অমসুং মহৈরোই একচেঞ্জ তৌবগী লমদা মকোকথোংবা ইন্তরনেস্নেল ইন্সতিত্যুসনশিংগা লোয়ননা থবক তৌমিন্ননবা হোৎনরি। হৌজিক ফাওবদা এন.আর.তি.আই.না কোর্নেল য়ুনিবর্সিতী, য়ু.এস.এ.; য়ুনিবর্সিতী ওফ কেলিফোর্নিয়া, বর্কেলী; এম.আই.আই.তি, মোস্কো অমসুং সেন্ত পিতর্সবর্গ ত্রান্সপোর্ত য়ুনিবর্সিতী, রসিয়াগা লোয়ননা মেমোরেন্দা ওফ এগ্রীমেন্ত খুৎয়েক পীনখ্রে। য়ুমফম: প্রধান মন্ত্রী নরেন্দ্র মোদীগী ভিজন অমদা এন.আর.তি.আই. অসি ত্রান্সপোর্তকা মরী লৈনবা এজুকেসন, মল্তিদিসিপ্লিনরী রিসর্স অমসুং ত্রেনিংদা মীৎয়েং থম্লি। মসি রেলৱে অমসুং ত্রান্সপোর্তেসন সেক্তরগীদমক বেস্ত-ইন-ক্লাস প্রোফেস্নেলশিংগী রিসোর্স পুল অমা শেমগৎনবা ২০১৮দা দে নোভো কেতেগোরীগী মখাদা দীম য়ুনিবর্সিতী অমগুম লিংখৎখিবনি।
মন্ত্রী-মন্দলনা কস্তমসকী হীরমশিংদা কোওপরেসন অমসুং ম্যুচুএল এসিস্তেন্স পীনবা ভারত অমসুং স্পেনগী মরক্তা য়ান্না ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা কস্তমসকী হীরমশিংদা কোওপরেসন অমসুং ম্যুচুএল এসিস্তেন্স পীনবা ভারত অমসুং স্পেনগী মরক্তা য়ান্না ৱারোল খুৎয়েক পীনবদা অয়াবা পীখ্রে। কান্নবশিং: য়ান্না ৱারোল অসিনা কস্তমসকী ৱায়েল কাইবা থবকশিং ঙাকথোক্নবা অমসুং থীজিন্নবা অমসুং কস্তমসকী ৱায়েল কাইবা থবক তৌরিবা মীওইশিং ফানবগীদমক লাইনা ফংবা, থাজবা য়াবা, অথুবা অমসুং শেল চংদবা ইনফোর্মেসন অমসুং ইন্তিলিজেন্স ফংহনবদা মতেং ওইরগনি। য়ান্না ৱারোল অসিনা লৈবাক অসিগী কস্তমসকী ওথোরিতীশিংগী মরক্তা ই-পাও পীথোক-পীশিন তৌনবা লিগেল ফ্রেমৱার্ক অমা পীনবা অমসুং কস্তমসকী আইনশিং নীংথিনা থম্বা অমসুং কস্তমসকী ৱায়েল কাইবা থবকশিং খঙদোক্নবা অমসুং থীজিনবদা অমসুং আইন্না য়াবা ললোন-ইতিক তৌহনবদা খুদোংচাবা পীবদা মতেং ওইরগনি। য়ান্না ৱারোল অসিদা পীরিবা প্রোভিজনশিং অসি য়াওই: কস্তমস দ্যুতিশিং চুম্না এসেসমেন্ত তৌবা, মরু ওইনা কস্তমসকী ভেল্যু লেপ্পা, তারিফ খাইদোকপা অমসুং লৈবাক অনিগী মরক্তা ললোন ইতিক তৌরিবা পোৎলমশিংগী হৌরফমগা মরী লৈনবা ই-পাও; রিক্বেস্ত তৌরিবা ওথোরিতী অদুদা পীবা দেক্লেরেসন অমগী ( সর্তিফিকেৎ ওফ ওরিজিন, ইনভোইসশিং অসিগুম্বা) সপ্পোর্ত ওইনা পুথোকপা চে-চাং অমা হেক্তগী ওথেন্তিসিতী; পীরিবশিং অসিগী আইন্না য়াদবা মওংদা পোৎ পুবগা মরী লৈনবা কস্তমসকী ৱায়েল কাইবা থবক: নোংমৈ, এম্ম্যুনিসন, এক্সপ্লোসিবস অমসুং এক্সপ্লোসিব দিভাইসশিং; আর্কিওলোজিকেলগী ভেল্যু লৈবা মরু ওইবা পুরৱারীগী, নাৎকী ওইবা আর্ত অমসুং এন্তিকশিংগী পোৎলমশিং; অকোইবদা অমসুং মীয়ামগী হকশেলদা খুদোংথিনীংঙাই ওইবা হু চেনবা পোৎচাকশিং অমসুং অতোপ্পা পোৎলমশিং; চাউনা কস্তমস দ্যুতিশিং নত্ত্রগা তেক্সশিং লৌবা গুদশিং; কস্তমসকী লৈরিবা আইনগী মায়োক্তা কস্তমসকী ৱায়েল কাইবা থবকশিং চত্থবদা শীজিন্নবা অনৌবা পাম্বৈশিং অমসুং থৌশিলশিং।
প্রধান মন্ত্রীনা সি.এস.আই.আর. সোসাইতীগী মীফমদা সভাপতি ওইখ্রে

প্রধান মন্ত্রী শ্রী নরেন্দ্র মোদীনা নই দিল্লীদা সি.এস.আই.আর.গী মীফম অমদা সভাপতি ওইখ্রে। সি.এস.আই.আর.না পাংথোকপা থবক থৌরমশিং প্রধান মন্ত্রীগী মফমদা মীৎয়েং তাহনখি। পায়খৎলিবা থবক থৌরমশিং অদু মহাক্না থাগৎপা ফোংদোকখি অমসুং তুংগী রোদ মেপ অমা পুথোক্নবসু মহাক্না পাউতাক পীখি। লৈবাক্কী কাচিন খুদিংদা লৈরিবা মহৈরোইশিংগী কাংলুপ খুদিংদা সাইন্সপু মাংলোমদা পুখৎপা ঙমহন্নবা প্রধান মন্ত্রীনা ভর্চুয়েল লেবশিং দিবেলপ তৌবগী মরুওইবা অদু ফোংদোকখি। মহাক্না নহা ওইরিবা মহৈরোইশিংবু সাইন্সকী মায়কৈদা পুক্নিং চিংশিন্নবা অমসুং মথংগী জেনরেসন্দা সাইন্তিফিক এক্যুমেন মখা তানা চেৎশিলহনবগী দরকার ওইবা অদু ফোংদোকখি। মহাক্না মালেমগী তোঙান তোঙানবা মফমশিংদা থবক তৌরিবা ভারত মচাশিংগী মরক্তা আর&দি প্রোজেক্তশিংদা কোলাবোরেসন হেঙ্গৎহন্নবা খোংথাংশিং পায়খৎনবসু খংহনখি। ভারতকী অপাম্বা দরকার ওইবশিংদা থবক তৌনবা সাইন্তিস্তশিংদা হায়রদুনা মহাক্না হায়খি মদুদি সি.এস.আই.আর.না মালন্যুত্রিসন-এগ্রিকলচর পোত্থোকশিংদা ভেল্যু এদিসনগী থোংদা- অমসুং ৱাতর কঞ্জারবেসন অসিনচিংবা ভারতনা মায়োক্নরিবা রিয়েল-তাইম সোসিয়েল ইসুশিংদা মীৎয়েং চংবা মথৌ তাই। প্রধান মন্ত্রীনা রিন্যুয়েবল ইনর্জী স্তোরেজকীদমক ৫জি, এ.আই. অমদি এফোর্দেবল অমসুং লোং লাস্তিং বেতরীশিংবু সাইন্তিস্তশিংনা মীৎয়েং চংবা দরকার ওইবা মচিল তুমখৎলক্লিবা শিংনরকপা খরগুম খন্দোকখি। মহাক্না ৱার্ল্দ ক্লাস প্রদক্তশিং দিবেলপ তৌনবা ত্রেদিস্নেল নোলেজ অমসুং মোদর্ন সাইন্স পুন্সিনবগী দরকার ওইবা অদু ফোংদোকখি। মহাক্না ইনোবেসনবু কমর্সিয়েলাইজ তৌবগী মরুওইবগী মতাংদসু ঙাংখি। প্রধান মন্ত্রীনা সি.এস.আই.আর.দা লৈরিবা সাইন্তিফিক কম্যুনিতীদা মীচপ প্রজাগী পুন্সীগী ক্বালিতী ফগৎহন্নবগী মায়কৈদা থবক তৌনবা তকশিনখি।
পতনাদা পব্লিক ত্রান্সপোর্ত অমসুং কনেক্তিবিতীদা ইনোৎ

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পতনা মেত্রো রেল প্রোজেক্ত (i) দানাপুরদগী মিথাপুর অমসুং (ii) পতনা জঙ্কসনদগী ন্যু আই.এস.বি.তি. ফাওবা কোরিদোর অনি লুপা কোতি ১৩,৩৬৫.৭৭ চংনা শেমগৎপদা অয়াবা পীখ্রে। প্রোজেক্তকী অকুপ্পা ৱারোল: প্রোজেক্ত অসি চহী মঙাদা মপুং ফানা লোইশিনগনি। দানাপুরদ কেন্তগী মিথাপুর কোরিদোর শহরগী ময়াই চবুক ফাওরগা চৎকনি অমদি মী কুংনা তাবা মফমশিং রাজা বাজার, সেক্রেতরিয়েৎ, হাই কোর্ত, লো য়ুনিবর্সিতী রেলৱে স্তেসন শম্নহনগনি। পতনা জঙ্কসনদগী আই.এস.বি.তি. কোরিদোরনা গান্ধী মৈদান, পি.এম.সি.ঐচ., পতনা য়ুনিবর্সিতী, রাজেন্দ্র নগর, মহাত্মা গান্ধী সেতু, ত্রান্সপোর্ত নগর অমসুং আই.এস.বি.তি. শম্নগনি। মেত্রো অসিনা শহরদা লৈরিবা মীওইশিং, চাং নাইনা চত্থোক চৎশিন তৌরিবা মীওইশিং, ইন্দস্ত্রীয়েল ৱার্করশিং, ভিজিতরশিং অমসুং লমকোয়বশিংদা ইকো ফ্রেন্দলী অমসুং সস্তেনেবল পব্লিক ত্রান্সপোর্ত ফংহল্লগনি। পতনা মেত্রো প্রোজেক্তকী শম্লকপা ৱাফম: দানাপুরদগী মিথাপু কোরিদোরগী অশাংবা কিলোমীতর ১৬.৯৪নি, মদুগী মনুংদা অয়াম্বনা লৈনুংদা (কিলোমীতর ১১.২০) অমসুং শরুক খরনা মথক্তা (কিলোমীতর ৫.৪৮) ওইগনি অমসুং স্তেসন ১১ লৈগনি (মথক্তা ৩ অমসুং লৈনুংদা ৮) পতনা জঙ্কসনদগী ন্যু আই.এস.বি.তি. কোরিদোরগী অশাংবা কিলোমীতর ১৪.৪৫নি, মদুগী মনুংদা অয়াম্বনা মথক্তা (কিলোমীতর ৯.৯) অমসুং শরুক খরনা লৈনুংদা (কিলোমীতর ৪.৫৫) ওইগনি অমসুং স্তেসন ১২ লৈগনি (মথক্তা ৯ অমসুং লৈনুংদা ৩) পতনাগী অপুনবা মীশিং লাখ ২৬.২৩না লৈরিবা অপুনবা মফম পুম্নমক পতনা মেত্রো রেল প্রোজেক্তনা দাইরেক্ত ওইনা নত্রগা ইনদাইরেক্ত ওইনা কানবা ফংহল্লগনি। অয়াবা পীরবা কোরিদোর অসিদা রেলৱে স্তেসনশিং অমসুং আই.এস.বি.তি. স্তেসনগা লোয়ননা মল্তিমোদেল ইন্তিগ্রেসন ওইরগনি অমসুং মসিদা বসশিংগী ফীদর নেৎৱার্ক, ইন্তর্মেদিয়েৎ পব্লিক ত্রান্সপোর্ত (আই.পি.তি.) অমসুং নন মোতোরাইজ ত্রান্সপোর্ত (এন.এম.তি.) ফংলগনি। প্রোজেক্ত অসিনা মসিগী মেত্রো রেল কোরিদোর অসিগা লোয়ননা রেসিদেন্সিয়েল এরিয়াশিংবু চাউনা কানহল্লগনি। মফমশিং অসিগী মীওইশিংনা শহরগী অতোপ্পা মফমশিংদা য়াম্না লাইনা য়ৌবা ঙম্নবগীদমক মখোয়গী মনাক নকপদা লৈবা স্তেসনদগী মেত্রো রেল তোংদুনা চত্থোক চৎশিন তৌবা ঙমহল্লগনি।
প্রধানমন্ত্রীনা গুরেজ ভেল্লীদা ভারতকী লান্মী অমসুং বিএসএফকী জৱানশিংগা লোইননা দীৱালী পাংথোকখ্রে

প্রধানমন্ত্রী শ্রী নরেন্দ্র মোদীনা ঙসি জম্মু অমসুং কশ্মীরগী লাইন ওফ কন্ত্রোল মনাক্তা লৈবা গুরেজ ভেল্লীদা ভারতকী লান্মী অমসুং বিএসএফকী জৱানশিংগা লোইননা দীৱালী পাংথোকখ্রে। মহাক মফম অদুদা পুং অনিরোম লৈখি। মসি প্রধানমন্ত্রীনা জৱানশিংগা লোইননা ঙমখৈদা লেপ্তনা পাংথোকপা মরিশুবা দীৱালীনি। প্রধানমন্ত্রীনা অথুম-অহাও য়েন্থোকখি অমসুং জৱানশিংগা খুদোলপোৎ কয়া পীনখি। জৱানশিংদা ৱা ঙাংলদুনা প্রধানমন্ত্রীনা হায়খি মদুদি পুম্নমক্কুম্না মহাকসু মহাক্কী ইমুং মনুংগা দীৱালী পাংথোকমিন্নবা পাম্মি। মহাক্না হায়খি মদুদি মরম অদুনা মহাক্না মহাক্কী ‘ইমুং-মনুং’ ওইনা খল্লিবা আর্ম ফোসেসকী জৱানশিংগী মনাক্তা লাক্লিবনি। প্রধানমন্ত্রীনা হায়খি মদুদি মহাক আর্ম ফোর্সেসকী জৱানশিংগা লোইননা মতম লেনমিন্নবা অসিদা মঙোন্দা অনৌবা ইনর্জী ফংই। অরুবা ফিভম কয়াদা মখোয়না লৌরিবা থৌদাং অমসুং কৎথোকপা অদুগীদমক মহাক্না থাগৎখি। প্রধানমন্ত্রীনা হায়খি মদুদি জৱানশিংনা চাং নাইনা য়োগ শান্নরি হায়না মঙোন্দা তম্মি। মহাক্না হায়খি মদুদি মসিনা মখোয়গী তৌব-ঙম্বগী থৌনা শোইদনা হেনগৎহনগনি লোইননা ইংথবগী ৱাখল্লোন পোকহনগনি। থৌরম অদুদা লান্মীগী মকোক জেন. বিপিন রাৱৎ অমসুং অতৈ মকোক থোংবা লান্মীগী ওফিসর কয়াসু শরুক য়াখি। ভিজিতরগী বুক্তা প্রধানমন্ত্রীনা ইখিঃ “ইমা লৈবাকপু ঙাক-শেনবা, অদোমগী নুংশিজরবশিংদগী লাপ্না, কৎথোকপগী থাক ৱাংলবা চৎনবী অদুবু উৎথোকপা, লৈবাক্কী ঙমখৈদা লান্মী পুম্নমক্না লৈরিবা অসি থৌনা ফবা অমসুং কৎথোকপগী খুদমশিংনি। ঐনা নখোয়গা লোইননা দীৱালী পাংথোকমিন্ননবগী তাঞ্জা অমা ফংজরে। অসিগুম্বা কুম্মৈগী থৌরম অসিদা ঙমখৈদা লান্মীশিংনা লৈরিবা অসিনা আশাগী মঙাল অদু চুখৎলি অমসুং ভারতকী মীওই কোতি কয়াদা অনৌবা থৌনা পীরি। “অনৌবা ভারত”কী মংলান মংফাওনহনবা, মসি ঐখোয় পুম্নমক্না অমত্তা ওইনা পুন্না থবক তৌমিন্ননবগী তাংলবা তাঞ্জা অমনি। লান্মীসু মসিগী শরুক অমনি। পুমন্মক্তা দীৱালীগী য়াইফ-পাউজেল পীজরি।”
পি.এম.না গুগলগী সি.ই.ও. সুন্দর পিচাইগা ৱারী শাখ্রে

প্রধান মন্ত্রী শ্রী নরেন্দ্র মোদীনা ঙসি ঙাইহাক্কী মমাঙদা গুগলগী সি.ই.ও. শ্রী সুন্দর পিচাইগা ভিদিও কন্ফরেন্সিংগী খুত্থাঙদা ৱারী শানখ্রে। শ্রী পিচাইনা প্রধান মন্ত্রীদা কোবিদ-১৯গী মতাংদা মীয়ামদা ৱাখল তাহন্নবা অমদি অচুম্বা ই-পাউ য়ৌহন্নবা লৌখৎলিবা থৌরাংশিংগী মতাংদা পাউদমখি। প্রধান মন্ত্রীনা লৌখৎখিবা অকনবা লোকদাউনগী খোঙথাং অদুনা লাইচৎ অসিগী মায়োক্তা ভারতকী লান্থেংগী অকনবা য়ুমফম অমা শেমখি। গুগলনা অরানবা পাউ থেংনবদা অমদি মথৌ তাবা চেকশিন থৌরাংশিংগী মতাংদা ই-পাউ য়ৌহনবদা লৌরিবা থৌদাংবু প্রধান মন্ত্রীনা তরাম্না ওকখি। মখা তানা তোক্নোলোজীবু হেল্থকেয়র সর্ভিসেসকী লমদা শীজিন্ননবা ৱাফমসু মহাক্না ফোংদোকখি। প্রধান মন্ত্রীনা হায়খিবদা ভারত মচাশিং অসি তেক্নোলোজীগা চুশিন্নবদা অমদি তোক্নোলোজীবু শীজিন্নবদা খোঙজেল য়াঙনা চৎলি। মহাক্না লৌমীশিংনা তোক্নোলোজীদগী ফংবা কান্নবশিং অমসুং এ.আই.না লৌউ –শিংউদা পাক-চাউনা কান্নবা পীবা য়াবশিংগী মতাংদসু ৱাফমশিং ফোঙদোকখি। মহৈরোয়শিংনা অমসুং লৌমীশিংনা শীজিন্নবা য়াবা ভর্চুএল লেবশিংগী মতাংদসু প্রধান মন্ত্রীনা ৱাখল্লোনশিং থমখি। সুন্দর পিচাইনা লৈবাকসিদা গুগলগী অনৌবা পোত্থোক অমদি থৌরাংশিংগী মতাংদা পি.এম.দা পাউদমখি। বেঙ্গলুরুদা এ.আই. রিছর্চ লেব হৌদোকপা অমসুং গুগলগী ঈচাউ মাঙজৌননা খঙদোক্নবা থৌরাংশিংগী কান্নবশিংগী মতাংদা পনখি। ভারত্তা গুগলগী অচৌবা ইনভেস্তমেন্ত ফন্দ অমসুং মরুওইবা খোঙবু ওইবগী থৌরাংশিংগী মতাংদা প্রধান মন্ত্রীদা পাউদমখি। প্রধান মন্ত্রীনা ভারত অসি মালেমদা খ্বাইদগী লৌথুপ লৌকোই লৈতবা শেন্মিৎলোনশিংগী মনুংদা অমনি হায়বা ৱাফম থমখি। কুইদ্রিঙৈদা লৈঙাক্না লৌখৎখিবা লৌউ-শিংউগী লমদা অহোংবা পুরকপগী খোঙথাংশিংগী মতাংদা অমদি মীয়ামবু অমুক হন্না স্কিল ওইহন্দুনা অনৌবা থবকশিং শেমগৎপগী কেম্পেনগী মতাংদসু মহাক্না ৱাফম কয়া থমখি। প্রধান মন্ত্রীনা দেতা সিক্যুরিতী অমসুং মরন্নাই ওইবা ৱাফমগী মতাংদা লৈরিবা নুংনাংনিংঙাই ওইবা ৱাফমশিংগী মতাংদসু খন্নখি। তেক কম্পেনীশিংনা থাজবা ৱাৎলিবসি মেনশিন্নবা হোৎনবা মথৌ তাই হায়না মহাক্না হায়খি। মহাক্না সাইবর ক্রাইম অমসুং সাইবর এতেক্না পীরিবা শীংনবশিংগী মতাংদসু ৱারী শাখি। মদুদা খন্নখিবা অতোপ্পা হীরমশিংগী মরক্তা ওনলাইন ইদুকেসনগী মীৎয়েং হেন্না পাক-চাউথোকহন্নবা তোক্নোলোজীগী পাম্বৈ, মমালোনদা তোক্নোলোজী শীজিন্নহনবা, শান-খোৎনবগী লমদা এ.আর./ভি.আর. শীজিন্নদুনা স্তেদিয়মদা য়েংবগুম্না ফাওহনবা, অমসুং দিজিতেল পেমেন্তকী মতাংদা খুমাঙ চাউশিনবা হায়রিবশিংসি য়াওরি।
চাইনাগী রাস্ত্রপতী সি জিনপিংনা প্রধান মন্ত্রী শ্রী নরেন্দ্র মোদীবু মহাক্কী লুচিং মখাদা মীখলদা মায় পাক্লকপদা নুংঙাইবা ফোংদোকখ্রে

মপান থৌরম পুবা মন্ত্রালয় ভারত সরকার প্রেস রিলিজ চাইনাগী রাস্ত্রপতী সি জিনপিংনা প্রধান মন্ত্রী শ্রী নরেন্দ্র মোদীবু মহাক্কী লুচিং মখাদা মীখলদা মায় পাক্লকপদা নুংঙাইবা ফোংদোকখ্রে চাইনা পিপল্স রিপব্লিক্কী রাস্ত্রপতী হিজ এক্সিলেন্সী শ্রী সি জিনপিংনা ঙসি অঙনবদা প্রধান মন্ত্রী শ্রী নরেন্দ্র মোদীগী মফমদা চিথী থারক্তুনা মহাক্কী লুচিং মখাদা নেস্নেল দেমোক্রেতিক এলাইন্সনা মীখলদা মায় পাক্লকপদা নুংঙাইবা ফোংদোকখ্রে। মহাক্কী চিথীদা রাস্ত্রপতী সিনা ভারত-চাইনাগী মরী ফগৎহনবগী মরু ওইবা অদু ফোংদোকখি অমদি লৈবাক অনিগী মরক্তা হেন্না নক্নবা দিবেলপমেন্ত পার্তনরশিপ অসি অনৌবা অৱাংবা থাক অমদা পুখৎনবা প্রধান মন্ত্রী নরেন্দ্র মোদীগা লোয়ননা থবক তৌমিন্ননীংবগী অপাম্বা ফোংদোকখি। নাকল অনিমক্না কন্না হোৎনদুনা চহী খরা অসিদা উরক্লিবা ভারত-চাইনাগী মরিদা চাউখৎপগী অচেৎপা খুদম অদুদসু রাস্ত্রপতী সিনা অপেনবা ফোংদোকখি। মে ২৩, ২০১৯
মন্ত্রীমন্দলনা ভারত অমসুং ব্রাজিলগী মরক্তা সোসিয়েল সেক্যুরিতীদা তৌনবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রিপব্লিক ওফ ইন্দিয়া অমসুং ফেদরেতিব রিপব্লিক ওফ ব্রাজিলগী মরক্তা সোসিয়েল সেক্যুরিতীদা তৌনবা য়ানা চেরোলদা খুৎয়েক পীনবদা অয়াবা পীখ্রে। য়ুম্ফমঃ ভারতনা অতেনবা মতমগী ওইনা মপান লৈবাক্তা থবক তৌরিবা ইন্দিয়ন প্রোফেস্নেলশিং/স্কিল ৱার্করশিংগী ইন্তরেস্ত ঙাক্তুনা থম্নবগীদমক অতোপ্পা লৈবাকশিংগা লোয়ননা লৈবাক অনিগী ওইবা সোসিয়েল সেক্যুরিতী এগ্রিমেন্তশিংদা খোং থাংজিলক্লি অমদি ইন্দিয়ন কম্পেনীশিংগী কম্পেতিতিবনেস হেঙ্গৎহল্লি। সোসিয়েল সেক্যুরিতী এগ্রিমেন্তশিংনা মখাগী কান্নবা অহুম অসি পাক চাউনা ফংহল্লি: ৱার্করশিংনা সোসিয়েল সেক্যুরিতী কন্ত্রিব্যুসন অনি শেম্বদগী ঙাকথোকপা; কান্নবশিং লায়না ফংহনবা; কান্নবশিং মাংবা হন্থহন্নবা কন্ত্রিব্যুসনগী মতম (লৈবাক অনিমক্তা) পুন্সিনবা। য়ানা চেরোল অসিনা মপাল লৈবাক্তা থবক তৌরিবা ভারত মচাশিংদা ইন্সুরেন্সকী কান্নবশিংসু ফংহল্লগনি। হৌজিক ফাওবদা ভারতনা লৈবাক ১৮গা লোয়ননা সোসিয়েল সেক্যুরিতী এগ্রিমেন্তশিং খুৎয়েক পীনখ্রে। ব্রিক্স লৈবাকশিংগা লোয়ননা সোসিয়েল সেক্যুরিতী প্রোগ্রামদা খুৎয়েক পীননবা ৱাখল্লোন অসি মথংশিৎনা ২০১৬কী জুন ৯দা জেনেভাদা অমসুং ২০১৬কী সেপ্তেম্বর ২৭-২৮দা নই দিল্লীদা পাংথোকখিবা ব্রিক্স লেবর এন্দ এমপ্লোইমেন্ত মিনিস্তরশিংগী মীফমদা খন্ন-নৈনখি। ব্রিক্স লৈবাকশিংগী মরক্তা সোসিয়েল সেক্যুরিতী এগ্রিমেন্তশিং লোইশিন্নবগী ওইথোকপা য়াবা অদুসু ৮শুবা ব্রিক্স লিদর্স সম্মিৎকী গৱা দিক্লারেসন্দা য়াওরি। গৱা দিক্লারেসনগী ৱাখল্লোন অদু মাংলোমদা পুখৎলদুনা ভারত অমসুং ব্রাজিলনা ২০১৭কী মার্চ ১৩-১৬ ফাওবা ব্রাজিলিয়াদা সোসিয়েল সেক্যুরিতী এগ্রীমোন্তশিংদা ৱারী শান্নখি। হৌজিক হৌজিক্কী ওইনা ভারত্তা ব্রাজিল মচা ১,০০০ লৈরি অদুগা ব্রাজিলদা ভারত মচা ৪,৭০০ লৈরি। মখোয় পুম্নমক অসি খেৎনবা অমত্তা থমদনা প্রপোজেল অসিনা কান্নবা ফংহল্লগনি। সোসিয়েল সেক্যুরিতী এগ্রীমোন্তশিং অসিনা রিপব্লিক ওফ ইন্দিয়া অমসুং ফেদরেতিব রিপব্লিক ওফ ব্রাজিলগী তেরিতোরীশিং কোনশিনগনি।
অন্ধ্র প্রদেশকী ইস্ত গোদাবরিদা হি লাকপনা মরম ওইদুনা লৈখিদ্রবশিংগী মফমদা প্রধান মন্ত্রীনা অৱাবা ফোংদোকখ্রে

অন্ধ্র প্রদেশকী ইস্ত গোদাবরিদা হি লাকপনা মরম ওইদুনা লৈখিদ্রবশিংগী মফমদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খ্রে, “অন্ধ্র প্রদেশকী ইস্ত গোদাবরিদা হি লাকখিবা অদুনা থমোয় শোক্না অৱাবা পীরি। অৱাবা তারবশিংগী ইমুং মনুংগী অৱৌবদা ঐহাক্না শরুক য়াজরি। খুদোং খিবা থোকখিবা মফম অদুদা মী কনবগী থবকশিং চত্থরি।”
দীনদয়াল উপধায়গী মপোক কুমওনগা মরি লৈননৈ প্রধানমন্ত্রীনা ওএনজিসিবু শিংনখ্রে

প্রধানমন্ত্রী শ্রী নরেন্দ্র মোদীনা ঙসি ওইল এন্দ নেচরেল গ্যাস কোর্পোরেসন – ওএনজিসিদা পন্দিৎ দীনদয়াল উপধ্যায়গী মপোক কুমওনগা মরি লৈননা শিংনবা অমগীদমক পাউজেল পীখ্রে। প্রধানমন্ত্রীনা সৌভাগ্যা য়োজনা হৌদোকপগী থৌরম অমদা ওএনজিসিগী ওফিসরশিং অমসুং স্তাফশিংগী মফমদা ৱা ঙাংলদুনা প্রধানমন্ত্রীনা ইলেক্তিক শিজিন্নদুনা চাক থোংবা য়াগদবা ইলেক্ত্রিক্কী লৈরং (স্তোব) অমা শানবগী মাইকৈদা থবক তৌনবা খঙহনখি। প্রধানমন্ত্রীনা হায়খি মদুদি অনৌবা খোংথাং অসিনা স্ত্রোক অমদা, জাতিগী পুসিল্লকপা ফুএলদা মপান তাংবদা অচৌবা শাফু অমা পীগনি। মহাক্না হায়খি মদুদি মালেম্না ইলেক্ত্রিক কারশিং পুথোক্নবগী মাইকৈদা থবক তৌনরিবা অসিদা, ভারত্তা, ইলেক্ত্রিক কারশিংগা লোইননা, ইলেক্ত্রিক্কী স্তোবশিংনা মীয়ামগী মথৌ তাবশিং মপুং ফাহনবদা তুং কোইনা কান্নবা পীগনি। মহাক্না লম অসিদা থবক হৌনবা ওএনজিসিদা স্তার্ৎঅপশিং অমসুং নহারোলশিংবু পাউজেল পীনবা খঙহনখি।
রেলৱেগী লমদা তেংবাং পীননবা ভারত অমসুং কোরিয়াগী মরক্তা তৌনবা য়ানা চেরোলগী মতাংদা মন্ত্রীমন্দলদা খঙহনখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলদা রেলৱেগী লমদা সাইন্তিফিক অমসুং তেক্নিকেল ওইবা তেংবাং পীনববু য়োকখৎনবগীদমক্তা রিসর্স দিজাইন অমসুং স্তেন্দর ওর্গনাইজেসন (আর.দি.এস.ও.), ভারত অমসুং কোরিয়া রেলরোদ রিসর্স ইন্সতিত্যুৎ (কে.আর.আর.আই.)গী মরক্তা তেংবাং পীনবদা তৌনবা য়ানা চেরোল (এম.ও.য়ু.) অমগী মতাংদা খঙহনখ্রে। য়ানা চেরোল অসিদা জলাই ১০, ২০১৮দা খুয়েক পীনখিবনি। শাফুঃ এম.ও.য়ু. অসিনা ভারতকী রেলৱেগীদমক্তা কোরিয়াগা পুন্না রেলগী লমদা অনৌবা চাউখৎ–থৌরাং অমসুং লৌশিং শরুক য়ামিন্নবা লোইননা মরক্তা ৱারী–ৱাতাই তৌননবা প্লেৎফোর্ম অমা ফংহল্লগনি। মসিনা লৌশিং শরুক য়ামিন্ননবগীদমক্তা অখন্নবা তেক্নোলোজীগী লমদা অমসুং অতৈ নাকল অনিগী মরক্তা ৱারী–ৱাতাই তৌনবদা মিৎয়েং থমদুনা তেক্নিকেল এক্সপর্তশিং, রিপোর্তশিং অমসুং তেক্নিকেল দোক্যুমেন্তশিং, ত্রেনিং অমসুং সেমিনরশিং/ৱর্কশোপশিং শরুক য়ামিন্নবা য়াহল্লগনি। ৱারোলঃ য়ানা চেরোল অসিগী মখাদা মখাদা পীরিবা মরু ওইবা লমশিংদা মিৎয়েং থমদুনা তেংবাং পীনবগী ফ্রেমৱর্ক অমা ফংহনগনিঃ– ১) নাকল অনিগী ওইবা কান্ননবগীদমক অপুনবা রিসর্স থৌরাং তৌবা অমসুং পাংথোকপা; ২) ভারত্তা খ্বাইদগী নৌবা রেলৱে রিসর্স অমসুং দিবেলপমেন্তকী খুদোংচাবা শেংগৎপদা তেংবাং পীবা; ৩) তেক্নিকেল সেমিনর নত্রগা ফোরম থৌরাং তৌবা অমসুং পাংথোকপা; ৪) কে.আর.আর.এল.গী মাইকৈদগী আর.দি.এস.ও.গী শিন্মীশিংগীদমক্তা অতেনবা মতমগী ত্রেনিং প্রোগ্রাম; ৫) অখন্নবা প্রোজেক্তশিংগীদমক অকক্নবা মতমগীদমক্তা কে.আর.আর.এল. অমসুং আর.দি.এস.ও.গী মরক্তা শিন্মীশিং পীথোক–পীশিন তৌনবা; ৬) লৈবাক অনিগী রেলৱে ইন্দস্ত্রীগী চাউখৎ–থৌরাংগীদমক্তা খন্ন–নৈনবা; ৭) নাকল অনিনা য়ানবা তেংবাং পীনবগী থবক–থৌরমশিংগী অতোপ্পা মওং। য়ুম্ফমঃ রেলৱে মন্ত্রালয়না তোঙান তোঙানবা লৈবাকশিংগী সরকারশিং লোইননা নেস্নেল রেলৱেশিংগা লোইননা রেলৱেগী লমদা তেক্নিকেলগী ওইবা তেংবাং পীননবা য়ানা ৱারোলদা খুৎয়েক পীনখি। তেংবাং পীনবা অদুদা হাই স্পীদ কোরিদোর, লৈরিবা রুৎশিং অসিদা খোংজেল হেনগৎহনবা, মালেমগী থাক্তা স্তেসনশিং শেমগৎপা, হেবী হোল ওপরেশন অমসুং রেলৱে ইনফ্রাস্ত্রকচর নৌথোকহনবা অসিনচিংবা য়াওরি। তেংবাং পীনবা অসি রেল তেক্নোলোজী অমসুং ওপরেসনগী লমদা লৌশিং শরুক য়ামিন্নবা, তেক্নিকেল ভিজিৎ, নাকল অনিগী কান্ননবগীদমক্তা ত্রেনিং অমসুং সেমিনরশিংদা ই–পাউ পীথোক–পীশিন তৌনদুনা পাংথোকই।
গুরু পুর্নিমানা লাকপদা প্রধান মন্ত্রীনা মীয়ামদা নুংঙাইবা ফোংদোকখ্রে

গুরু পুর্নিমাগী থৌরমনা লাকপদা প্রধান মন্ত্রী শ্রী নরেন্দ্র মোদীনা মীয়ামদা নুংঙাইবা ফোংদোকখ্রে। প্রধান মন্ত্রীনা হায়খি, “লৈবাক মীয়াম পুম্নমকপু গুরু পুর্নিমাগী নুংঙাইবা ফোংদোকচরি। গুরু পুর্নিমাগী শেংলবা নুমিৎ অসিদা ঐখোয়গী খুন্নাইবু পুক্নিং থৌগৎপা, শেমগৎপা অমসুং মওং তাহনবদা মরুওইবা থৌদাং অমা লৌবীরিবা ঐখোয়গী গুরু পুম্নমকপু ঐখোয়না ইকোক নোন্না খুরুমজরি।”
মন্ত্রীমন্দলনা ইন্সতিত্যুৎ ওফ চার্তর একাউন্তেন্তস ওফ ইন্দিয়া অমসুং কতর ফাইনান্সিএল সেন্তর ওথোরিতীগী মরক্তা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্সতিত্যুৎ ওফ চার্তর একাউন্তেন্তস ওফ ইন্দিয়া (আই.সি.এ.আই.) অমসুং কতর ফাইনান্সিএল সেন্তর ওথোরিতী (ক্যু.এফ.সি.এ.)গী মরক্তা য়ানা ৱারোল খুৎয়েক পীনবগী অয়াবা পীখ্রে। য়ানা ৱারোল অসিনা কতরদা য়ুমফম ওইবা একাউন্তিং প্রোফেসন অমসুং ওন্ত্রেপ্রেন্যুরশীপ অসিবু মপাঙ্গল কনখৎনবা ইন্সতিত্যুৎশিং অসিদা পুন্না থবক তৌমিন্নবগী মরী হেন্না ফগৎহল্লগনি। ইম্পেক্ত: আই.সি.এ.আই. অসি মিদল ইস্ততা মেম্বর ৬০০০ হেন্না লৈদুনা য়াম্না লিংবা মেম্বরশীপ অমা ওইরি অমসুং কতর (দোহা) চাপ্তর অসি আই.সি.এ.আই.গী খ্বায়দগী লিংবা চাপ্তরশিংগী মনুংদা অমনি। আই.সি.এ.আই.গী মেম্বরশিংনা লনাইগী অমসুং পব্লিক্কী ওইবা কম্পনীশিংদা মরুওইবা ফম কন্দুনা লৈরি অমসুং কতরদা একাউন্তিং প্রোফেসন্দা মতেং পীবা অমসুং চাওখৎ-থৌরাংদা হকথেংননা শরুক য়ারি। এম.ও.য়ু. অসি সহি তৌনবনা মিদল ইস্তর্ন রিজন্দা হেন্না শকখংবা, কতরদা ব্যুজিনেস তৌনিংবা ইন্দিয়নশিংদা ব্যুজিনেস তৌবদা মতেং ওইনবা অমসুং মসিনা কতর অমসুং ইন্দিয়াগী ইকোনোমীদা হেন্না কান্নবা পীরগনি। কান্নবশিং: দোহা, কতরদা ১৯৮১দা লিংখৎখিবা আই.সি.এ.আই.গী এক্তিব চেপ্তর অমা লৈজৈ অমসুং হায়রিবা অসি আই.সি.এ.আই.গী মপালদা লৈবা খ্বায়দগী লিরবা চেপ্তর ৩৬কী মরক্তা অমনি। চেপ্তর অসিগী মেম্বরশীপ অসি হৌদোকখিবা নুমিৎতগী লেপ্পা লৈতনা চাওখৎপা পুরক্লি অমসুং হৌজিক হৌজিক্কী ওইনা মেম্বর ৩০০না লনাইগী অমসুং পব্লিক্কী ওইবা কম্পনীশিংদা মরুওইবা ফম কন্দুনা লৈরি অমসুং কতররদা একাউন্তিং প্রোফেসন্দা মতেং পীবা অমসুং চাওখৎ-থৌরাংদা হকথেংননা শরুক য়ারি। এম.ও.য়ু. অসিনা ভারতকী কোর্পোরেত এফিয়র্স, ইন্সতিত্যুৎ ওফ চার্তর একাউন্তেন্তগী মিনিস্ত্রী অমসুং কতর ফাইনান্সিএল সেন্তর ওথোরিতীদা কান্নবা পীরগনি। ইমপ্লিমেন্তেসন স্ত্রাতেজী অমসুং তার্গেতশিং: এম.ও.য়ু. অসিনা কতরর স্তেত্তা এসুরেন্স অমসুং ওদিতিং, এদভাইজরী, তেক্সেসন, ফাইনান্সিএলগী থবকশিং অমসুং এল্লাইদকী লমদা প্রোফেসনেল সর্বিসশিং পীদুনা আই.সি.এ.আই.গী মেম্বরশিংদা খুদোংচাবা হেনগৎহল্লগনি। আই.সি.এ.আই.না ক্যু.এফ.সি.এ.গা লোয়ননা খুৎশ্নদুনা অখন্নবা ত্রেনিং প্রোগ্রাম অমগী মখাদা লোকেল কতরর প্রোফেসনেল, এন্ত্রেপ্রিন্যুর অমসুং মহৈরোয়শিংবু চাওখৎ-থৌরাংশিং য়োকখৎকনি। আই.সি.এ.আই. অমসুং ক্যু.এফ.সি.এ.না রাউন্দতেবলশিং, নেতৱার্কিং থৌরমশিং অসিনচিংবা শিন্দুনা কতররদা ইন্দিয়ন ব্যুজিনেসশিংগী খুদোংচাবা থিদোক্কনি। আই.সি.এ.আই. অমসুং ক্যু.এফ.সি.এ.না কোর্পোরেত লৈঙাক, তেক্নিকেল রিসর্স অমসুং পাওতাকশিং, ক্বালিতী এসুরেন্স, ফোরেন্সিক একাউন্তিং, স্মাোল অমসুং মেদিয়ম সাইজ প্রাক্তিস (এস.এম.পি.এস.)গী ইসুশিং, ইস্লামিক ফাইন্স, কন্তিন্যুয়িং প্রোফেসনেল দিবলপমেন্ত (সি.পি.দি.) অমসুং ম্যুচেল ইন্তরেস্তকী হিরমশিং অসিগী লমদা চাওখৎনবগীদমক মতেং পীনগনি। বেকগ্রাউন্দ: ইন্সতিত্যুৎ ওফ চার্তর একাউন্তেন্ত ওফ ইন্দিয়া (আই.সি.এ.আই.) অসি ইন্দিয়াদা প্রোফেসনেল চার্তর একাউন্তেন্সি চৎননবা, দ চার্তর একাউন্তেন্তস এক্ত, ১৯৪৯, এক্ত ওফ পার্লিয়ামেন্ত ওফ ইন্দিয়ানা লিংখৎখিবা স্তেততরী বোদী অমনি। কতরর ফাইনান্সিএল সেন্তর ওথোরিতী (ক্যু.এফ.সি.এ.) অসি স্তেত ওফ কতররদা ক্যু.এফ.সি. অসিবু মালেমগী থাক্তা শেন্মিৎলোন অমসুং ব্যুজিনেস সেন্তর ওইনা চাওখৎ থৌরাং লৌখৎনবা মরোমদোম ওইজবা লেগেল এন্তিতী ওইনা পর্সুয়েন্ত তু লো নম্বর (৭) ওফ ২০০৫ তা লিংখৎখিবনি।
প্রধান মন্ত্রীনা নীংতম লান্মী ভি.ও. চিদম্বরম পিল্লৈবু মহাক্কী মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা নীংতম লান্মী ভি.ও. চিদম্বরম পিল্লৈবু মহাক্কী মপোক কুমওন্না লাকপদা ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি; “অথৌবা ভি.ও. চিদম্বরম পিল্লৈবু মহাক্কী মপোক কুমওন্না লাকপদা ইকাই খুম্নবা উৎচরি। নীংতম ইহৌদা মহাক্না চাউনা শরুক তমখিবা অদুগীদমক জাতি অসিনা মহাক্কী মফমদা লমন তোনশিল্লি। মহাক্না শেন্মীৎলোন চাউখৎহন্নবা অমসুং মরোমদোম লেপচবা ঙমনবা চাউনা মীৎয়েং থমখি। মহাক্কী ৱাখল্লোনশিংনা ঐখোয়বু মখা তানা ইথিল পীরি।”
প্রধান মন্ত্রীনা কৃশি কর্মন এৱার্দশিং য়েন্থোক্কনি

প্রধান মন্ত্রী শ্রী নরেন্দ্র মোদীনা ২০২০গী জনুৱারী ২ শগোলশেন নুমিৎতা কর্নাতকাগী তুমকুরদা পাংথোকপা মীয়ামগী মীফম অমদা রাজ্যশিংদা কৃশি কর্মন এৱার্দশিং অমসুং কোমেন্দেসন এৱার্দশিং য়েন্থোক্লগনি। মহাক্না চাউখৎলক্লিবা ফার্মরশিংগীদমক এগ্রিকলচর মিনিস্তরগী কৃশি কর্মন এৱার্দশিংসু পীথোক্কনি। থৌরম অসিনা দিসেম্বর ২০১৯-মার্চ ২০২০গী মতমগীদমক লুপা ২০০০গী প্রধান মন্ত্রী কিসান (প্রধান মন্ত্রী কিসান সম্মান নিধী)গী ৩শুবা ইন্সতোলমেন্ত রিলিজ তৌবসু শরুক য়াগনি। মসিনা বেনেফিসরী চাউরাক্না কোতি ৬তা কানহল্লগনি। থৌরম অদুমক্তদা প্রধান মন্ত্রীনা তমিল নাদুগী খনগৎলবা ফার্মরশিংদা দীপ সি ফিশিং ভেসেলশিং অমসুং ফিশিং ভেসেল ত্রান্সপোন্দরশিংগী শোসু খুৎশিন্নগনি। মহাক্না কর্নাতকাগী খনগৎলবা ফার্মরশিংদসু কিসান ক্রিদিৎ কার্দ (কে.সি.সি.) য়েন্থোক্কনি। প্রধান মন্ত্রীনা মফম অদুদা পাংথোকপা এগজিবিসন অমদা চৎকনি, অমদি মীয়ামদা ৱা ঙাংগনি।
প্রধান মন্ত্রীনা স্বচ্ছতা হী সেবা খোংজংগী শরুক অমা ওইননবা মীপুং খুদিংমক্তা খঙহনখ্রে

প্রধান মন্ত্রী শ্রী নরেন্দ্র মোদীনা ‘স্বচ্ছতা হী সেবা খোংজং’দা শরুক য়াননবা পুম্নমক্কী মফমদা খঙহনখ্রে। প্রধান মন্ত্রীনা হায়খি, “ওক্তোবর ২দা গান্ধীজীগী ১৫০শুবা মপোক কুমওন হৌরগনি। নুমিৎ অসিদা স্বচ্ছ ভারত মিশনসু চহি মরি মপুং ফারগনি। খোংজং অসি পুৱারী ওইরবা মীয়াম পুন্না শরুক য়ামিন্নবা ইহৌ অমনি, মসিগী পান্দম অসি তরু তনানবা ভারত অমগী মতাংদা বাপুজীনা মঙজরম্বা মঙলান অদু মংফাওনহনবনি। স্বচ্ছ ভারতকী মাইকৈদা থবক তৌবীরিবা পুম্নমক্কী মফমদা ঐনা ইকোক নোঞ্জরি। সেপ্তেম্বর ১৫দা ‘স্বচ্ছতা সেবা খোংজং’ হৌগদৌরি। মসি বাপুদা শ্রদ্ধাঞ্জলি কৎচবগী খ্বাইদগী ফরবা থৌওং অমনি। লাকপীয়ু, খোংজং অসিগী শরুক অমা ওইবীয়ু অমসুং স্বচ্ছ ভারত অমা শেম্বগী খোংজং অসিবু মপাঙ্গল কলহনবীয়ু! সেপ্তেম্বর ১৫গী অয়ুক পুং ৯.৩০ তাবা মতমদা ঐখোয় পুম্নমক অমত্তা ওইনা পুন্দুনা ‘স্বচ্ছতা হী সেবা খোংজং’ অসি হৌদোক্কনি। স্বচ্ছ ভারত মিশনবু মপাঙ্গল কলহন্নবগীদমক্তা চোকথবা লৈতনা হোৎনখিবা মখোয়শিং অদুগা উননবগীদমক ঐ লাংতক্নবা পোক্লি। মদুগী মতুংদা স্বচ্ছতাগী থবক–থৌরমশিং হৌগনি।”